Цяпер пра маё абранне, бровы і адлічэнне ўсе забылі, а новых інфанагодаў, вартых усеагульнага абмеркавання, з майго боку не было. Можна адпачыць, рыхтуючыся да новай магчымай хвалі булінгу. Зрэдку сустракаю негатыўныя згадкі пра сябе. Звычайна гэта альбо нешта шмат разоў бачанае, альбо такая лухта, што і чытаць нудна. Напрыклад, не так даўно быў прапагандысцкі артыкул, апублікаваны на пракамуністычным сайце, дзе сцвярджалася, што ў мяне быў раман з былым кіраўніком Моладзі БНФ, за што той і прасунуў мяне на гэтую пасаду. Застаецца толькі здзіўляцца хваравітай фантазіі людзей, якія гэтым займаюцца, а таксама зайздросціць колькасці вольнага часу ў іх.